20.2.2023
RO
Jurnalul Oficial al Uniunii Europene
C 63/17
Părțile din procedura principală Reclamantă: Eg Vacation Rentals Ireland Limited Pârâtă: Autorità per le Garanzie nelle Comunicazioni
Întrebările preliminare 1) Dreptul Uniunii Europene se opune aplicării unor dispoziții naționale precum cele ale articolului 1 alineatele 515, 516 și 517 din Legea nr.
178 din 30 decembrie 2020, care prevede pentru operatorii stabiliți într-o altă țară europeană, dar care efectuează operațiuni comerciale în Italia, sarcini administrative și pecuniare suplimentare, cum ar fi înscrierea într-un registru special și impunerea unei contribuții financiare?
În special, astfel de dispoziții naționale încalcă articolul 3 din Directiva privind comerțul electronic (Directiva 2000/31/CE a Parlamentului European și a Consiliului din 8 iunie 2000 (1)), potrivit căruia unui furnizor de servicii ale societății informaționale i se aplică legislația [...] statului membru în care este stabilit prestatorul?
2) Dreptul Uniunii Europene se opune aplicării unor dispoziții naționale precum cele ale articolului 1 alineatele 515, 516 și 517 din Legea nr.
178 din 30 decembrie 2020, care prevede pentru operatorii stabiliți într-o altă țară europeană sarcini administrative și pecuniare suplimentare?
În special, principiul liberei prestări a serviciilor prevăzut la articolul 56 [TFUE], precum și principiile analoage care pot fi deduse din Directivele 2006/123/CE (2) și 2000/31/CE se opun unei măsuri naționale care prevede în sarcina intermediarilor care efectuează operațiuni comerciale în Italia, dar care nu sunt stabiliți în acest stat, obligația de înscriere într-un registru, care implică sarcini suplimentare în raport cu cele prevăzute în țara de origine pentru desfășurarea aceleiași activități?
3) Dreptul Uniunii Europene, în special Directiva (UE) 2015/1535 (3), impune statului italian să comunice Comisiei introducerea obligației de înscriere în ROC, prevăzută în sarcina furnizorilor de servicii de intermediere online și de motoare de căutare online, și – mai precis – articolul 3 alineatul (4) litera (b) a doua liniuță din Directiva 2000/31 trebuie interpretat în sensul că un particular stabilit într-un alt stat membru decât Italia poate să se opună aplicării în ceea ce îl privește a măsurilor adoptate de legiuitorul italian (articolul 1 alineatele 515, 516 și 517 din Legea nr.
178 din 30 decembrie 2020), care sunt susceptibile să restrângă libera circulație a unui serviciu al societății informaționale, atunci când aceste măsuri nu au fost notificate în conformitate cu dispoziția menționată?
4) Regulamentul (UE) 2019/1150 (4), în special articolul 15 din acesta, precum și principiul proporționalității se opun unei reglementări a unui stat membru sau unei măsuri adoptate de o autoritate națională independentă care obligă furnizorii de servicii de intermediere online care efectuează operațiuni comerciale într-un stat membru să se înscrie în Registrul operatorilor de comunicații (ROC), înscriere care este urmată de o serie de obligații de ordin formal și procedural, de obligații contributive și de interdicția de a realiza beneficii peste un anumit cuantum?
(1) (2) (3) (4)
Directiva 2000/31/CE a Parlamentului European și a Consiliului din 8 iunie 2000 privind anumite aspecte juridice ale serviciilor societății informaționale, în special ale comerțului electronic, pe piața internă (JO 2000, L 178, p. 1).
Directiva 2006/123/CE a Parlamentului European și a Consiliului din 12 decembrie 2006 privind serviciile în cadrul pieței interne (JO 2006, L 376, p. 36).
Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale (JO 2015, L 241, p. 1).
Regulamentul (UE) 2019/1150 al Parlamentului European și al Consiliului din 20 iunie 2019 privind promovarea echității și a transparenței pentru întreprinderile utilizatoare de servicii de intermediere online (JO 2019, L 186, p. 57).
Cerere de decizie preliminară introdusă de Tribunale Amministrativo Regionale per il Lazio (Italia) la 21 octombrie 2022 – Amazon Services Europe Sàrl/Autorità per le Garanzie nelle Comunicazioni (Cauza C-667/22) (2023/C 63/23) Limba de procedură: italiana Instanța de trimitere Tribunale Amministrativo Regionale per il Lazio